 UNIVERSITATEA BUCUREŞTI FACULTATEA DE SOCIOLOGIE ŞI ASISTENŢĂ SOCIALĂ ŞCOALA DOCTORALĂ DE SOCIOLOGIE TEZĂ DE DOCTORAT EXPLOATAREA COPILULUI IN SOCIETATILE MODERNE PROTECTIA COPILULUI IMPOTRIVA VIOLENTEI MASS MEDIA (rezumat) COORDONATOR: Prof univ dr Ilie BĂDESCU DOCTORAND: Paula Virginia ABRAHAM-MARE Bucureşti-2011 TEZĂ DE DOCTORAT 1 Exploatarea copilului în societăţile moderne Protecţia copilului împotriva violenţei mass media În contextul creşterii violenţei sub toate aspectele şi mai ales al violenţei asupra copiilor, considerăm necesar elaborarea unui demers ştiinţific pentru înţelegerea fenomenului de violenţă televizuală şi impactul acestuia asupra dezviltării armonioase a copiilor Tuturor copiilor trebuie să li se asigure satisfacerea nevoilor de bază, prin respectarea drepturilor de dezvoltare, nu numai pentru supravieţuire şi protectie, ci şi pentru a-şi dezvolta personalitatea, talentele, abilităţile mentale şi fizice Ei au nevoie de tot ceea ce îi poate ajuta să crească şi să se dezvolte În viziunea Uniunii Europene, punctul de vedere asupra principalelor drepturi civile ale copilului pleacă de la ideea că aceste drepturi sunt o instituţie complexă, care îmbină elemente legislative realizate în dreptul internaţional şi în dreptul intern Copilul are dreptul să fie informat asupra drepturilor sale precum şi asupra modalităţilor de exercitare a acestora Reperul fundamental al tuturor instrumentelor, al celorlalte documente pertinente precum si al oricăror reglementări interne dintr-un stat de drept european îl reprezintă interesul major al copilului Toate normele care privesc condiţia copilului (juridic vorbind a minorului) trebuie interpretate în interesul acestuia Aceasta presupune două premise Prima este vulnerabilitatea copilului, generată de imaturitatea fizică şi intelectuală, care reclamă sprijin special de care el are nevoie pentru a se bucura de drepturile acordate prin lege A doua constă în caracterul deplin al drepturilor copiilor – orice ştirbire fiind exclusă – şi în egalitatea completă a acestora, între ei sau în raporturile cu majorii1 Cap I Delimitări conceptuale Familia şi protecţia copilului Familia face deja parte din categoria instituţiilor disputate, controversate, atât în plan etic, moral, juridic, teologic, religios, cât şi în plan ştiinţific 1 Irina M Zlătescu, Drepturile copilului şi tânărului, Ed Institutul Român pentru Drepturile Omului, Bucureşti, 2003, pag 3 2 Dacă înainte de descoperirea problemelor şi „disfuncţionalităţilor” apărute în cadrul familiei în efortul ei de adaptare la societatea modernă, părerea generală era că familia este principala sursă a socialităţii şi sociabilităţii umane, că modelul familial este cel care a fost- şi trebuie, în continuare, să fie - preluat în organizarea societăţii ca ansamblu (vechile societăţi, ca şi actualele organizări sociale care se conformează încă unui model tradiţional, păstrează modele de structuri inspirate de comunitatea familială), astăzi este răspândită ideea anacronismului modului de viaţă familial, chiar a familiei ca instituţie de sine stătătoare Ideea autonomiei familiei faţă de multe din programele de dezvoltare socială, capacitatea ei de a întârzia sau chiar de a se opune unora din prevederile acestor programe tinde evident să nemultumească arhitectii gestionării progresului social Concepută ca formă de comunitate umană, familia este, poate, cea mai trainică dintre ele Fiind caracteristică pentru toate treptele de dezvoltare istorică şi având o mare stabilitate ca structură socială, ea ocupă un loc aparte în raport cu celelalte forme de comunitate „Familia este o formă complexă de relaţii biologice, sociale, materiale şi spirituale între oameni legaţi prin căsătorie, sânge sau adopţie Fiind un fenomen social, ea se dezvoltă o dată cu dezvoltarea societăţii şi se modifică în raport cu aceasta”2 Familia modernă, tot mai „privată” şi, totodată, tot mai „publică”, este pusă sub urmărire de legile care, din secolul al XX-lea, urmăresc limitarea manifestării formelor de autoritate familială tradiţională şi substituirea lor cu forme de control public (tribunale ale copiilor, organizaţii ale femeilor, serviciile guvernamentale sau neguvernamentale de asistare a persoanelor vârstnice, instituţiile de socializare extrafamilială etc ) În general, interesul pentru copil, devenit slogan încă din timpul Revoluţiei Franceze, şi noile mişcări de emancipare feministă sunt cele care servesc de justificare intervenţiilor statului în familie Indivizii iau act de capacitatea lor de autonomizare, de emancipare de structurile tradiţionale şi reacţionează faţă de familia nucleară prin refuzul instituţiei căsătoriei şi prin critica adusă diviziunii muncii între sexe Dacă cea dintâi atitudine nu este în măsură să ameninţe familia, o structură socială anterioară şi superioară căsătoriei, cea de a doua, care cunoaşte astăzi manifestări aberante, poate desfiinţa nu numai bazele uniunii conjugale, dar şi logica asigurării biologice a descendenţei legitime prin familie 2 Maria Voinea, Familia şi evoluţia sa istorică, Ed Ştiinţifică şi Enciclopedică, Bucureşti,1978, p 5 3 Particularităti ale vietii de familie Familia prezintă însă şi o serie de particularităţi diferenţiatoare, care îşi pun amprenta asupra variaţiilor individualismului şi colectivismului, ale autonomiei şi solidarităţii a) Astfel, faţă de orice alt context social, familia are calitatea unică de a influenţa cele mai multe domenii ale vieţii noastre, de la obiectivele noastre educaţionale, la modul în care facem faţă conflictelor, de la filosofia religioasă sau seculară pe care o alegem, la aspectele despre care putem discuta confortabil b) Un alt aspect distinctiv este apartenenţa involuntară Este adevărat faptul că membership-ul involuntar caracterizează şi alte apartenenţe grupale ale noastre, din moment ce nu ne putem alege etnia, categoria socială sau cea sexuală în care ne naştem Este însă dificil, dacă nu imposibil, să abdicăm de la mediul intim, familial c) Legăturile familiale par să aibă o mai mare durată, comparativ cu cele din cadrul altor grupuri sociale Expectanţa unei mai mari permanenţe este întărită de obligaţiile interpersonale autoasumate, de sancţiunile sociale şi aranjamentele legale care definesc parametrii relaţiilor maritale şi a celor părinte/copil d) Familia se deosebeşte de alte grupuri sociale şi prin raportul dintre public şi privat, prin gradul mai mare în care activitatea familială poate fi ascunsă perspectivei publice Juriştii se confruntă cu mari dificultăţi în efortul lor de a preciza gradul până la care se poate vorbi despre caracterul privat al familiei şi despre imunitatea acesteia la intervenţia statului 3 Domeniul privat include universul secretelor familiale Astfel, familia îşi menţine homeostazia şi poate fi privită, în continuare, ca fiind normală e) O altă caracteristică distinctivă a familiei este tendinţa membrilor săi de a elabora o mentalitate specifică, o „paradigmă familială”, o „concepţie asupra lumii” Paradigma se referă îndeosebi la regulile familiale privind relaţiile interpersonale, modul în care membri familiei trebuie să acţioneze aupra mediului sau să-l interpreteze f) Familiile diferă de alte grupuri restrânse şi prin intensitatea sentimentelor şi emoţiilor trăite şi exprimate în graniţele lor 4 Deşi emoţiile puternice pot fi exprimate şi la locul de muncă sau în diverse asociaţii voluntare, intensitatea, varietatea şi continuitatea stărilor afective familiale sunt neegalate de cele din alte tipuri de relaţii Faţeta 3 Idem 4 Bowen, Murray: Family Therapy in Clinical Practice New York/London: Jason Aronson, 1978 4 întunecată a acestei caracteristici vizează sentimentele de respingere, de frustrare, de furie, moderată sau puternică, care conduc la violenţă Experienţele emoţionale pozitive, din cadrul familial, constituie un suport psihologic pentru membrii familiei, un imbold de a-şi afirma individualitatea şi de a explora mediul social extern Afectele pozitive sunt cele mai puternice şi mai complicate elemente ale conexiunilor care menţin unit grupul familial Sentimentele negative trăite în unele familii, pot cataliza procesele de separaţie şi destrămarea legăturilor familiale g) În fine, trebuie subliniat faptul că unele aspecte biologice, naturale, pot juca un anumit rol în modul de exprimare a autonomiei şi solidarităţii din cadrul familiei Comportamentele de ataşament dintre părinţi şi copii,5 procesele emoţionale primare care guvernează viaţa de familie,6 forţele biologice care conduc persoana atât la legături intime, cât şi la dezvoltarea propriei personalităţi pot constitui dovada faptului că individualitatea persoanelor şi mediul familial au rădăcini biologice certe Altfel spus, sub aspectul său de construct social, familia este punctul din ordinea simbolică a unei societăţi în care se rezolvă tensiunea dintre „ordinea naturii” şi „cea a legii”, dintre natură şi cultură, tensiune ireconciliabilă la alte nivele sociale Familia reuşeşte să reunească cele două registre punând în evidenţă partea naturală a familiei, a legăturilor de rudenie, dar descoperind-o ca umană, diferită de natura-animalitate Naturalitatea, aşa se prezintă ea în contextul familial, este una îmblânzită, raţionalizată, culturalizată În ceea ce priveşte violenţa asupra copiilor, de obicei, cei implicaţi în acte de violenţă nu sunt persoane indiferente, aşa cum s-ar crede, ci dimpotrivă, persoane intens implicate emoţional Violenţa poate fi considerată o escaladare a proceselor emoţionale din nucleul familiei dar şi din generaţiile anterioare succesive Dacă nimeni nu învaţă cum să îşi distrugă propriile şabloane emoţionale, procesul va continua de-a lungul mai multor generaţii „Nu voinţa oamenilor dă naştere culturii, ci cultura îl reînvie pe om” 7 Cadrul primar al socializării sau al manifestării culturale a indivizilor este familia Sociologia familiei enumeră patru aspecte prin care familia realizează funcţia de socializare: 5 Bowlby J op cit 6 Bowen, Murray, op cit 7 Leo Frobenius, Paideuma, Editura Meridiane, Bucureşti, 1985, p 39 5 a) educaţia morală, ce are la bază relaţiile de autoritate prin intermediul cărora modelele şi regulile culturale se impun personalităţii individului; b) învăţarea sau cunoaşterea, adică aflarea şi deprinderea reperelor necesare vieţii sociale; c) dezvoltarea capacităţii creatoare, a gândirii participative, pe care se pune preţ mai ales în perioada modernă ş i în cadrele culturii postmoderne; d) comprehensiunea, comunicarea afectivă, dezvoltarea afectivităţii specific umane În cadrul familiei moderne se produc unele mutatii, care constau in inlocuirea familiei formata din trei generatii cu familia formata din doua generatii De aici putem conclude ca bunicii participa din ce in ce mai putin la educatia nepotilor Alte influente sociale pot fi considerate migratia de la sat la oras si urbanizarea satelor Astfel cresc posibilităţile de folosire a mijloacelor audio-vizuale, contactul cu tehnica, preocuparile culturale si sportive, si rezulta o schimbare in mentalitatea familiei Nivelul de trai scazut obliga ambii parinti sa isi gaseasca cel putin un loc de munca pentru a putea asigura un trai decent copiilor În asemenea condiţii supravegherea copiilor este limitată, sau este încredinţată altor persoane sau instituţii sociale (ex: creşa, gradiniţa etc) Copilul victimă a violenţei familiale Discuţia referitoare la efectele violenţei domestice asupra universului familiei comportă un capitol distinct când vine vorba de efectele asupra copiilor, atât din punct de vedere al implicaţiilor juridice ale acestui fenomen, cât şi din punct de vedere al implicaţiilor psihice extrem de complexe pe care acest fenomen le poate avea asupra unor structuri în dezvoltare Studiile din ultima perioadă se concentrează pe evidenţierea diferenţelor ce apar la nivel de efecte in funcţie de vârsta copilului, genul acestuia, stadiul de dezvoltare, frecvenţa actelor de violenţă, măsura sprijinului oferit de adulţi copiilor lor în ciuda contextului violent, dar realitatea majorităţii studiilor rămâne una şi aceeaşi: majoritatea copiilor sunt profund afectaţi de vieţuirea în contextul violenţei domestice şi riscurile de scurtă sau lungă durată asupra dezvoltării lor generale sunt un dat Drepturile copiilor pot fi grupate în trei categorii • Drepturi de protecţie, care se referă la protecţia împotriva oricăror forme de abuz fizic sau emoţional, precum şi împotriva oricăror forme de exploatare 6 • Drepturi de dezvoltare, care se referă la disponibilitatea şi accesul la toate tipurile de servicii de bază, precum educaţia şi serviciile de îngrijire medicală • Drepturi de participare, care se referă la dreptul copilului de a fi implicat în deciziile care îl privesc Majoritatea drepturilor copilului au un caracter protector Copiii trebuie protejaţi împotriva unor situaţii de risc, precum transferul ilegal în străinătate, violenţă, abuz sau neglijare din partea părinţilor sau a îngrijitorilor săi, abuz sexual ori de altă natură, implicarea în traficul de substanţe ilicite şi traficul de copii Aşa cum rezultă din art 87 pct 1 din Legea nr 272/2004, în sensul dispoziţiilor Convenţiei ONU „Copilul are dreptul de a fi protejat împotriva exploatării şi nu poate fi constrâns la o muncă ce comportă un risc potenţial sau care este susceptibilă să îi compromită educaţia ori să-i dăuneze sănătăţii sau dezvoltării sale fizice, mentale, spirituale, morale ori sociale ” De asemenea, în art 99 din acelaşi act normativ8 se arată: 1) Copilul are dreptul la protecţie împotriva oricărei forme de exploatare; 2) Instituţiile şi autorităţile publice, potrivit atribuţiilor lor, adoptă reglementări specifice şi aplică măsuri corespunzătoare pentru prevenirea, între altele: a) transferului ilicit şi a nereturnării copilului; b) încheierii adopţiilor, naţionale ori internaţionale, în alte scopuri decât interesul superior al copilului; c) exploatării sexuale şi a violenţei sexuale; d) răpirii şi traficarii de copii în orice scop şi sub orice formă; e) implicării copiilor în conflicte armate; f) dezvoltării forţate a talentelor copiilor în dauna dezvoltării lor armonioase, fizice şi mentale; g) exploatării copilului de catre mass- media; h) exploatării copilului în cadrul unor cercetări ori experimente ştiinţifice Aceleaşi dispoziţii rezultă din prevederile art 49 pct 3 din Constituţia României conform căruia „Exploatarea minorilor, folosirea lor în activităţi care le-ar dăuna sănătăţii, moralităţii, sau care le-ar pune în primejdie viaţă ori dezvoltarea normală, sunt interzise” 8 Legea 272 din 2004 în secţiunea V- art 99, prevede Protecţia copilului împotriva altor forme de exploatare 7 Cap II Teorii sociale şi modele explicative Sunt prezentate pe larg în acest capitol o serie de teorii explicative care vizează dezvoltarea umană, familia, educaţia şi fenomenul violenţei: teoria psihanalistă, teoria învăţării, teoria umanistă, teoria cognitivă, teoria dezvoltării (ciclurilor vieţii), teoria structurala (dinamica rolurilor şi a puterii), teoria funcţională (procesuală), teoria sistemică (holistă), teoria istoristă (intergeneraţională), funcţionalismul sistemic, constructivismul structuralist, teoria transmiterii educaţionale, teoria sociolingvistică, teoria controlului social, teoria resurselor, perspectiva feminista sau modelul ecologic Cap III Protectia drepturilor copilului Cele mai vulnerabile categorii de copii care pot fi exploataţi prin muncă sunt: • copiii străzii; • copiii comunităţilor de romi; • copiii din mediul rural; • copiii victime ale traficului de persoane Cele mai grave forme de exploatare prin muncă sunt: • munca pe stradă; • cerşetoria; • prostituţia; • munca în construcţii; • munca în medii toxice (turnătorii); • servitudinea, îngrijirea fraţilor mai mici; • munca forţată Condiţiile care favorizează exploatarea prin muncă sunt: • existenţa unei pieţe a muncii la negru; • prezenţa unui handicap/dizabilităţi; • provenienţa din familii aflaate în dificultate (consum de alcool, droguri, abuz asupra copilului, violenţă domestică, nivel de educaţie scăzut, şomaj); 8 • sărăcia; • lipsa de informare, educaţie şi sensibilizare a opiniei publice, a familiilor, comunităţii şi chiar a copiilor Consecinţele exploatării sunt grave pentru copii şi pentru societatea din care fac parte Un copil care munceşte din greu, este lipsit de multe bucurii, precum şi de posibilităţile de învăţare, de instruire Mai mult decât atât acestui copil îi este furată copilăria Copilul supus la munci care depăşesc puterile lui se confruntă cu următoarele aspecte: • nu creşte cum trebuie, aşa cum este normal; • este mai scund şi mai slab decât ceilalţi copii de vârsa lui, are probleme de nutriţie; ca adult va rămâne cu acest deficit de creştere şi nutriţie, marcat fiind pe toata viaţa; • epuizarea şi malnutriţia afectează grav viaţa copilului supus unei munci care se desfăşoară în condiţii greu de suportat; • supunerea copilului la munci care implică forţa fizică: descărcarea, încărcarea, purtarea de greutăţi şi alte munci afectează dezvoltarea scheletului în perioada de creştere; • copilul care munceşte în medii toxice contactează cu uşurinţă boli respiratorii; • obligarea copilului de a munci mult ocupă timpul acestuia, astfel, el nemaiputând acorda atenţia şi timpul cuvenit educaţiei sale; • copilul obligat să muncească din greu este nemulţumit, simte puternic lipsa sprijinului afectiv al familiei care ar trebui să-l ocrotească; • are un bagaj de cunoştinţe mult mai redus decât copiii de vârsta sa, ceea ce determină autoizolarea, autoexcluderea şi, în final, afectează capacitatea sa de inserţie socio-profesională Pecora şi colaboratorii9 propun conceptualizarea abuzului comis împotriva copilului la trei nivele: societal, instituţional şi familial 9 Peter Pecora, James Whittaker, Anthony Maluccio Te Child Welfare Challenge-Policy, Practice and research, 1992, pp 91-93 9 Abuzul societal se referă la “suma acţiunilor, atitudinilor şi valorilor societăţii care împiedică buna dezvoltare a copilului”10 După autorul citat, înţelegerea caracterului societal al abuzului se refera la: • existenţa inegalităţii educaţionale sau de formare profesională între diferitele categorii de familii şi copiii acestora; • marginalizarea unor familii şi împingerea lor treptată spre o zonă de risc din ce în ce mai mare; • gradul crescut de violenţă în societate, care favorizează climatul de abuz chiar şi asupra copiilor; • neinterzicerea prin lege a unor forme de pedeapsă corporală oferă un context societal în care violenţa asupra copiilor este posibilă; • inegalităţile de şanse între copiii din mediul urban şi cei din mediul rural Abuzul instituţional “Orice acţiune comisă în cadrul ori de câtre o instituţie sau orice lipsă de acţiune care provoacă o suferinţă fizică sau psihologică inutilă şi/sau care afectează evoluţia ulterioara a copilului ”11 • în unele şcoli, autoritatea operează cu modalităţi discriminatorii sau de nerespectare a drepturilor copiilor şi ale omului, în general; • cei care abandonează şcoala sunt în general copiii famiilor sărace şi cei care aparţin minorităţilor defavorizate; aceasta denotă o neglijare a lor din partea instituţiilor şcolare şi a cadrelor didactice; • aceeaşi categorie de copii ajunge cel mai des în instituţiile de ocrotire unde se pare că nici aici, nu sunt scutiţi de abuzuri din partea unor persoane care le sporesc suferinţele, de aceasta dată prin abuzul comis chiar în numele instituţiei 12 Abuzul familial – este comis de membrii familiei copilului Desemnarea unui anumit comportament din cadrul familial ca fiind abuz sau neglijare depinde de o serie de factori sociali şi culturali 10 Apud, M Roth, Asistenţă Socială şi Protecţia Drepturilor Copilului, Cluj-Napoca, UBB, 2007 11 Stanislaw Tomkiewicz, L'adolescence volée, Calmann-Lévy, 1999 12 Roth, M , Gen şi violenţă, în Gen, Societate, Cultură, Ed Magyari-Vincze, E , Mîndruţ, P , Editura Fundaţiei Desire, Cluj-Napoca 10 În România, bătaia peste fund sau palma dată unui copil sunt considerate pedepse acceptabile Chiar dacă aceste pedepse se repetă uneori zilnic, părinţii nu vor fi traşi la răspundere În Suedia sau Olanda, astfel de pedepse sunt ilegale şi dacă se dovedeşte că un părinte le aplică frecvent, el poate fi judecat şi condamnat pentru abuz împotriva propriului copil Organizaţia Mondială a Sănătăţii face următoarea clasificare şi propune următoarele definiţii: • Abuzul fizic asupra copilului reprezintă acţiunea sau lipsa de acţiune (singulară sau repetată) din partea unui părinte sau a unei persoane aflată în poziţie de răspundere, putere sau încredere care are drept consecinţă o vătămare fizică actuală sau potenţială Abuzul fizic presupune supunerea copilului la: lovire, rănire, legare, aşezare în genunchi (umilire), otrăvire, intoxicare sau arderi produse intenţionat • Abuzul emoţional reprezintă eşecul adultului de care copilul este foarte legat de a oferi un mediu de dezvoltare corespunzător sau acte comportamentale care pot dăuna dezvoltării fizice, mentale, spirituale, morale sau sociale 13 În cadrul acestui tip de abuz pot fi menţionate: restricţii de deplasare, discriminare, ridiculizare sau alte forme de tratament ostil şi de respingere • Abuzul sexual este implicarea unui copil într-o activitate sexuală pe care el nu o înţelege, pentru care nu are capacitatea de a-şi da încuvinţarea informată, pentru care nu este pregătit din punct de vedere al dezvoltării sau care încalcă legile sau tabuurile sociale Neglijarea presupune privarea minorului de satisfacerea nevoilor sale biologice, emoţionale şi de dezvoltare psihică armonioasă Literatura de specialitate recunoaşte mai multe tipuri de neglijare a copiilor: α) Neglijarea fizică se referă la privarea de alimentaţie, de îmbrăcaminte, de medicamente sau de domiciliu Uneori neglijarea fizică poate avea urmări mult mai grave decât abuzul fizic; 13 Costin/Bell/Downs, Child Welfare – Policies and Practice, 1993, p 67 11 β) Neglijarea educaţională implică tot ceea ce ţine de frecventarea unei forme de învăţământ, prin obligarea copilului la alte activităţi decât cele şcolare sau la vagabondaj; χ) Neglijarea emoţională presupune ignorarea evenimentelor importante din viaţa copilului, omiterea încurajărilor aşteptate de copil, modalitatea neadecvată de răspuns la nevoile sale emoţionale De cele mai multe ori părinţii încearcă să substituie relaţia afectivă prin satisfacerea tuturor nevoilor materiale în mod excesiv Neglijarea emoţională este foarte greu de depistat de aceea ea persistă un timp destul de mare şi provoacă mari daune dezvoltării emoţionale şi chiar fizice a copilului Totodată, copilul este protejat prin lege împotriva altor forme de exploatare:  transferului ilicit şi a nereturnării copilului;  încheierii adopţiilor, naţionale ori internaţionale, în alte scopuri decât interesul superior al copilului;  exploatării sexuale şi a violenţei sexuale;  răpirii şi traficării de copii în orice scop şi sub orice formă;  implicării copiilor în conflicte armate;  dezvoltării forţate a talentelor copiilor în dauna dezvoltării lor armonioase, fizice şi mentale;  exploatării copilului în cadrul unor cercetări ori experimente ştiinţifice Dreptul copilului la imagine în mass-media (reglementări de natură juridică) Principii care guvernează legislaţia internă în acest domeniu, sunt: • Interesul superior al copilului • Dreptul la viaţă şi dezvoltare • Dreptul de a-şi exprima liber opinia • Dreptul la imagine • Nediscriminarea Informatiile legate de copilul aflat în plasament sau încredinţare, în formă audio, video, scrisă sau sub orice altă formă pot fi furnizate în următoarele condiţii: 12 a) După obţinerea acordului prealabil scris al directorului serviciului public specializat pentru protecţia drepturilor copilului ; b) Solicitantul va menţiona scopul pentru care solicită datele ori informaţiile, modalităţile de obţinere a acestora, precum şi data şi modalitatea mediatizării acestora; c) Solicitantul este obligat să declare pe propria răspundere că datele ori informaţiile ce urmează a fi obţinute vor fi utilizate fără a aduce atingere imaginii şi dreptului la intimitate al copilului Copilul are dreptul la protejarea imaginii sale publice şi a vieţii sale intime, private şi familiale Această regulă enunţată are în vedere protecţia copilului în orice calitate (victimă, făptuitor, martor), dar în interactiune cu dreptul la informare, în funcţie de gravitatea faptelor prezentate se realizează şi gradarea restricţiilor, astfel: • pentru infracţiuni sexuale este interzisă difuzarea oricăror indicii care ar putea duce la identificarea copilului victimă, autor sau martor; • dacă este victima unor infracţiuni, altele decât cele privitoare la viaţa sexuală sau a fost supus unor abuzuri fizice ori psihice, difuzarea de imagini sau declaraţii este posibilă numai cu acordul scris al părinţilor, al persoanei în grija căreia se află copilul ori, după caz, al reprezentantului legal al copilului • în situaţia în care copilul a fost supus de către părinţi ori reprezentanţii legali la abuzuri fizice sau psihice, difuzarea de imagini ori declaraţii este posibilă numai cu acordul scris al unuia dintre părinţi, cel care nu este autorul abuzului, al persoanei în grija căreia se află copilul sau, dupa caz, al unei autorităţi responsabile cu protecţia copilului; • eliminarea, la solicitarea copilului, a oricaror elemente care pot duce la identificarea lui Difuzarea interviurilor sau declaraţiilor este posibilă numai în baza consimţământului scris al copilului, al părinţilor sau, după caz, al altui reprezentant legal Participarea copilului în emisiuni audiovizuale este posibilă numai cu consimţământul scris al acestuia şi al părinţilor sau, dupa caz, al altui reprezentant legal 13 Copiii nu pot fi folosiţi în emisiunile audiovizuale care reconstituie infracţiuni, abuzuri sau evenimente dramatice Sunt interzise, în cadrul emisiunilor audiovizuale destinate copiilor, fumatul şi consumul băuturilor alcoolice, comportamentul violent, trivial, limbajul violent, vulgar ori licenţios, aluziile sexuale, ridiculizarea defectelor fizice şi a handicapurilor În intervalul orar 6,00-20,00 radiodifuzorii nu pot difuza anunţuri promoţionale care includ scene de violenţă, sex, limbaj vulgar sau alte elemente ce pot afecta copiii În intervalul orar 6,00-22,00 nu pot fi difuzate emisiuni care conţin: • detalii sau metode de sinucidere ori de automutilare; • demonstraţii sau detalii importante privind tehnici criminale; • demonstraţii sau detalii importante privind exorcismul, practici oculte, fenomene sau practici paranormale Producţiile şi videoclipurile muzicale bazate pe violenţă fizică, psihică ori sexuală sau care folosesc un limbaj vulgar ori licenţios pot fi difuzate doar cu respectarea criteriilor de clasificare şi a restricţiilor orare de difuzare Este interzisă difuzarea producţiilor şi a videoclipurilor muzicale care încurajează consumul de droguri sau care sugerează că drogurile ar constitui un mijloc de rezolvare a problemelor de viaţă Publicitatea şi teleshoppingul se supun cerinţelor şi criteriilor de protecţie a copiilor În preambulul la Recomandarea nr R (97) 19 a Comitetului de Miniştri al Consiliului Europei cu privire la reprezentarea violenţei în mijloacele electronice de comunicare în masă, se aminteşte că violenţa sub diversele ei forme face parte din realitatea cotidiană şi că publicul are dreptul să fie informat cu privire la aceasta şi să-şi formeze astfel propria sa opinie Recomandarea Consiliului Europei stabileşte că accentul trebuie pus pe responsabilitatea primară a profesioniştilor din mijloacele de comunicare în masă şi pe importanţa educaţiei publicului Acelaşi document vorbeşte şi despre prejudiciile care pot fi aduse evoluţiei fizice, psihice şi morale a publicului, în special a tinerilor, cum ar fi creşterea insensibilităţii la suferinţă, a sentimentului de insecuritate şi neîncredere Convenţia cu privire la Drepturile Copilului este tratatul în domeniul drepturilor omului cu cea mai largă ratificare din istorie Aceasta conţine, în coroborare cu cele două protocoale 14 opţionale ale sale, un set complet de standarde juridice internaţionale obligatorii în domeniul promovării şi protecţiei drepturilor copiilor Alături de alte standarde internaţionale şi regionale în domeniul drepturilor copilului, inclusiv cele adoptate de Consiliul Europei, aceste instrumente asigură o bază solidă exercitării drepturilor omului de către toţi copiii fără niciun fel de discriminare, constituind în acelaşi timp o referinţă în promovarea şi monitorizarea progreselor în concretizarea drepturilor copilului Pentru a consolida drepturile copilului, Uniunea Europeană s-a angajat, de mulţi ani, în acţiuni multidimensionale ce cuprind, în special, următoarele elemente: • punerea în aplicare a Orientărilor Consiliului UE din 2003 privind copiii şi conflictele armate; • discutarea drepturilor copilului în relaţia cu ţările terţe, în special în cadrul dialogului politic; • finanţarea, în special prin intermediul “Iniţiativei europene pentru democraţie şi drepturile omului (IEDDO)”, a proiectelor de promovare şi protecţie a drepturilor copiilor; • pe parcursul procesului de extindere, monitorizarea progreselor înregistrate în ceea ce priveşte promovarea drepturilor copilului şi sprijinirea reformei protecţiei copilului în ţările candidate şi potenţial candidate; • în cadrul Organizaţiei Naţiunilor Unite, Uniunea Europeană, alături de statele latino- americane, propune şi susţine anual o rezoluţie privind „drepturile copilului” şi solicită periodic statelor să semneze, să ratifice şi să pună în aplicare Convenţia cu privire la Drepturile Copilului şi protocoalele opţionale ale acesteia; • sprijin pentru activitatea actorilor internaţionali şi regionali relevanţi în domeniul drepturilor copilului, în special Secretarul General al ONU, Consiliul de Securitate al ONU, organismele tratatelor ONU, în special Comitetul pentru drepturile copilului, procedurile speciale şi mecanismele ONU precum şi sprijin pentru organizaţiile corespunzătoare din cadrul ONU, în special UNICEF, OHCHR, OIM, OMS şi UNFPA şi mecanismele regionale, în special Consiliul Europei, OSCE, reţeaua europeană de Ombudsman pentru copii şi organizaţiile societăţii civile; 15 CAPITOLUL IV Metodologia cercetării Raport de cercetare: violenţa televizuală Societatea este vinovată de modul în care reuşeşte sau nu să creeze modele educaţionale, prin şcoală, mass-media Violenţa televizuală exercită un efect distructiv asupra stabilităţii familiale, a rezultatelor şcolare şi, mai târziu, a păstrării locului de muncă, a coeziunii şi siguranţei comunitare, a gradului de incluziune/excluziune socială Violenţa, agresivitatea şi pornografia televizuală pun în pericol mai întâi pe minorul nesupravegheat, apoi apropiaţii acestuia, şi în final, pe toţi membrii societăţii De aceea, considerăm că societatea prin instituţiile sale, cercetătorii din acest domeniu, sunt obligaţi să se intereseze mult mai puternic şi concret despre modul de educaţie realizat de media modernă În ultimii ani, a crescut numărul emisiunilor cu violenţă destinate atât copiilor şi adolescenţilor, cât şi adulţilor Important este pentru studiul nostru să punem în evidenţă faptul că diferitele tipuri de violenţă televizuală induc un anumit tip de comportament agresiv în rândul copiilor şi tinerilor Într-un asemenea context, s-a nascut următoarea temă de cercetare: rolul mass-mediei televizuale în procesul de formare şi educare a copiilor şi tinerilor Tema noastră îşi propune, totodată, să pună în evidenţă importanţa tot mai mare pe care tinerii o acordă mass-mediei şi, în special, celei televizuale În acest sens, în partea practică a tezei de doctorat am realizat o cercetare al cărei scop a fost, pe de o parte prelucrarea statistică a unor date şi informaţii centralizate referitoare la programele naţionale de monitorizare a programelor din zona violenţei şi a tipurilor de emisiuni TV cu violenţă destinate copiilor şi tinerilor, iar, pe de altă parte, aplicarea unui chestionar în rândul populaţiei şcolare de 11-14 şi, respectiv, 15-18 ani pentru a înţelege mai bine în ce măsură şi în ce grad aceştia acordă sau nu importanţă emisiunilor TV Având în vedere cauzele profunde şi difuze ale fenomenului cultural generat de mass- media, precum şi comportamentul uman indus de un anumit tip de emisiuni TV, se pune într-un mod destul de acut problema identificării celor mai eficiente modalităţi de evitare şi limitare a impactului negativ al media televizuale asupra minorilor, dar la fel de acut ar trebui să se pună şi 16 problema sancţionării posturilor TV şi realizatorilor de emisiuni care promovează violenţa, pornografia şi agresivitatea sub toate formele ei În acest context teoretic şi metodologic stabilim ca fiind prioritare, următoarele obiective: Obiectivele cercetării sunt: • Analiza prevalenţei emisiunilor TV destinate minorilor în funcţie de nivelul de agresivitate şi violenţă; • Identificarea la minori, a comportamentelor generate de emisiunile TV cu violenţă; • Analiza tipurilor de violenţă din programele TV destinate copiilor şi stabilirea corelaţiilor dintre ele şi impactul asupra comportamentului acestora; Modelul nostru de cercetare generală îl reprezintă cercetarea de tip: obiectiv (datele structurale, obiective sunt construite de subiectivităţi), macro (am căutat identificarea datelor de ordin structural şi a relaţiilor de cauzalitate), nomotetic/universalist (am încercat să explicăm procesele sociale legate de dinamica consumului de droguri), etic (exterior), cantitativ (datele statistice sunt baza explicaţiilor furnizate de studiul nostru) şi corelaţional (stabilirea de relaţii între variabile) Ipotezele cercetării: • Există un exces nepermis de violenţă televizuală în emisiunile pentru copii şi tineri; • Emisiunile TV au un grad mare de influenţă asupra comportamentului copiilor şi tinerilor; • O mare parte din “valorile şi normele sociale” sunt învăţate de la emisiunile TV; • Televiziunile şi realizatorii de emisiuni pentru copii şi tineret nu sunt pregătiţi pentru rolul de educator şi formator cultural al tinerei generaţii; • Sancţiunile şi prevederile legale de sancţionare în cazul încălcării dreptului la imagine al copilului, a abuzului de violenţă, agresivitate şi pornografie în emisiunile pentru copii sunt prea blânde, inexistente sau neaplicate de către instituţiile cu atribuţii în domeniu; • Televizorul, calculatorul, jocurile video şi internetul în exces îndepărtează copii de lectură provocînd dependenţă, inadaptabilitate şi chiar disfuncţii majore de natură psihică 17 În cadrul cercetării am folosit cu precădere analiza statistică privind datele din perioada 2005-2008 şi în unele cazuri pe 2009 pentru a avea o imagine generală a fenomenului de violenţă televizuală şi de agresiune asupra minorilor din România De asemenea pentru cercetarea şi probarea ipotezelor de lucru pe care le-am avansat am folosit ancheta sociologică, iar ca tehnică de cercetare în cadrul anchetei am folosit tehnica chestionarului semistructurat pentru a determina calitatea şi importanţa emisiunilor TV din perspectiva tinerilor cu vârste între 11 şi 18 ani Chestionarul semistructurat ne-a ajutat şi în stabilirea analizei frecvenţei, în verificarea ipotezelor şi în analiza corelaţiilor relevante pentru tema noastră de cercetare Datele astfel obţinute au permis relevarea principalelor tipuri de violenţă televizuală identificate de minori, precum şi la stabilirea gradului de “învăţare” a anumitor tipuri de comportament şi valori etico-sociale din emisiunile urmărite la televizor Pentru completarea datelor astfel obţinute am folosit studiul documentelor oficiale, rapoarte de monitorizare şi studii similare realizate în ţară şi în străinătate, precum şi observaţia semistructurată, care ne-au ajutat în selectarea şi interpretarea informaţiilor obţinute, dând o mai mare şi obiectivă justificare concluziilor şi propunerilor noastre finale În cadrul chestionarului semistructurat, au fost formulate o serie de întrebări cu privire la următoarele teme: - Tipurile de emisiuni urmărite; intervalul de timp zilnic petrecut în faţa televizorului; dacă urmăreşte singur sau cu familia diferite tipuri de emisiuni etc; - Raportul dintre timpul acordat temisiunilor TV şi alte tipuri de activităţi (citit, recreere în spaţiul liber, activităţi sportive sau gospodăreşti); - Modul în care relaţionează anumite valori etico morale sau sociale cu familia, şcoala, grupul de prieteni sau televiziunea; - Importanţa în viaţa personală acordată emisiunilor TV; - Modul de apreciere personală a violenţei şi agresivităţii prezente în emisiunile TV dedicate minorilor Fiecare dintre cei chestionaţi şi-au exprimat punctul de vedere cu privire la aspectele menţionate, permiţându-ne realizarea nu numai a chestionarului semistructurat, dar şi verificarea ipotezelor de cercetare 18 În analiza şi interpretarea datelor obţinute am folosit preponderent reprezentarea grafică a trendurilor modulare pentru a putea permite compararea acestora cu trendurile similare aferente unor intervale de timp diferite dar echivalente sau cu trenduri similare aparţinând unor alte modele de consum televizual De asemenea, a fost posibilă studierea trendurilor respective în funcţie de graficele altor modele de consum televizual pentru a releva eventualele relaţii sau corelaţii posibile Analiza comparativă a celor două eşantioane de elevi este completată de analiza separată pe fiecare grup de elevi Sunt analizate astfel, pentru fiecare categorie de elevi, aspecte precum: consumul televizual, consumul de internet şi de jocuri video, violenţa şi influenţa sa, consumul de publicitate, existenţa sau non-existenţa controlului parental, preferinţele de consum TV, stilul de viaţă, domenii de activitate, orientări valorice, modele în viaţă Urmarirea emisiunilor tv în zilele de week-end Peste 63% dintre elevii în vârstă de 11-18 ani urmăresc emisiunile tv , în zilele de week- end, peste 3 ore zilnic Circa 32% dintre elevii intervievaţi urmăresc emisiunile tv zilnic dar pe o durată de sub 2 ore Numai 5% dintre elevi urmăresc emisiunile tv mai rar decât zilnic sau niciodată Din punct de vedere al frecvenţei urmăririi emisiunilor tv , în zilele de week-end spre deosebire de audienţa în zilele de lucru, apar diferenţe semnificative între cele două grupuri de elevi, respectiv 11-14 ani şi 15-18 ani Astfel, elevii din primul grup (11-14 ani) urmăresc emisiuni tv într-o proporţie mai mare (68%) peste 3 ore zilnic, comparativ cu elevii din al doilea grup, care urmăresc peste 3 ore zilnic emisiuni tv în proporţie de 59% În mod corespunzator, ponderea celor care urmăresc mai rar decât zilnic sau niciodată emisiuni tv în zilele de week-end este mai mică, de 3% în cazul primului grup, comparativ cu 7%, proporţia corespunzatoare pentru grupul de 15-18 ani 19 Cât de des urmăreşti emisiuni TV în week-end? Între cele doua categorii de elevi apare o diferenţa semnificativă, similară cu expunerea la tv în zilele de lucru, în ceea ce priveşte perioada în care urmăresc, de obicei, în zilele de week- end, emisiunile tv Elevii mai tineri (11-14 ani) urmăresc emisiuni tv în proporţie mai mare, dimineaţa (25% comparativ cu 14%, ponderea corespunzatoare pentru elevii de 15-18 ani), pe când elevii din grupa de vârstă 15-18 ani, se expun la tv mai mult seara, (în proporţie de 54% comparativ cu 42%, ponderea corespunzatoare celor din prima grupa), mai ales dupa orele 22 (17% comparativ cu 6%) De obicei când urmăreşti emisiuni TV în week-wnd? 40 35,6 35 30 25 22,5 20 17,9 15 10 11-14 ani 5 6,1 2,2 15-18 ani 0 0,8 1 or 6-9 13 7 2 or 3-1 -2 R 9- le /N 19 tre ele în ore 1 NS în rele ele tre tre o în tre în 20 Emisiunile tv urmărite, de obicei, de către ambele categorii de elevi sunt destul de diverse, fără ca un anumit program să se detaşeze net în preferinţele elevilor, în ordine situându- se filmele artistice, ştirile, divertismentul, desenele animate, emisiunile sportive, filmele seriale, emisiunile muzicale, telenovelele, concursurile, filmele documentare şi emisiunile pentru copii Diferenţele pe cele două grupuri de vârstă sunt mici, cu excepţia desenelor animate şi a emisiunilor pentru copii care sunt preferate mai mult de elevii cu vârste între 11-14 ani şi a filmlor documentare care sunt preferate mai mult de cei cu vârste între 15-18 ani Ce emisiuni (programe TV) urmăriţi de obicei? Importanţa acordată televiziunii nu se diferenţiază semnificativ în funcţie de structura pe sexe a elevilor, dar este considerată mai importantă de către elevii din rural comparativ cu cei din urban (73% comparativ cu 65% consideră televiziunea importantă/foarte importantă dintre elevii de 11-14 ani şi 71% comparativ cu 59% consideră televiziunea importantă şi foarte importantă dintre elevii de 15-18 ani) 21 Cât de importantă este televiziunea în viaţa ta? Pentru a evalua influenţa televiziunii, şcolii şi familiei asupra modului în care elevii şi-au însuşit anumite valori sau anti-valori, elevilor li s-a solicitat să precizeze de unde au reţinut sau învăţat mai multe lucruri despre un set de 12 valori şi anti-valori Lista a fost elaborată fiind luate în considerare atât anumite valori şi anti-valori care se regăseau în studii de specialitate ca fiind promovate de cele trei instituţii, cât şi presupusa importanţă a acestora asupra comportamentului efectiv al tinerilor Lista cuprinde aspecte etico-morale, civice, socio- profesionale şi mediatice Desigur, concentrarea pe cele trei instituţii nu exclude şi existenţa altor factori de influenţă Aceşti factori nu ne interesează, în acest context Din analiza datelor de sondaj reiese ca fiecăre dintre cele trei instituţii influenţează sau transmite cu precădere (în cele mai multe cazuri, dar niciodată în toate cazurile) anumite valori şi anti-valori pe care elevii le însuşesc Valorile şi anti-valorile însuşite de elevi cu precădere de la una dintre cele trei instituţii sunt relativ consonante, pe total elevi 11-18 ani şi pe cele doua grupuri de vârstă 22 De unde ai reţinut / învăţat mai multe lucruri despre (elevi 11-14 ani) Cultura civică 82,1 8,7 3,35,9 Competenţă 61,1 23,9 5 10 Adevăr 33,3 61,2 2,1 3,4 Creativitate 64,8 24,1 9,5 1,6 Violenţa 8,9 5,2 78,8 10,1 Şcoala Agresivitate/vulgaritate 16 5,5 69,3 9,2 Familia M inciuna 24,9 13,5 45,9 15,7 Televiziunea Vedetism 6,3 3,7 88,1 1,9 NS/NR Sexualiate 13,2 9,8 64,5 12,5 Plăcerile vieţii 12,7 25,4 44,5 17,4 Libertatea de expresie 49,9 31,4 11,5 7,2 Lipsa de scupule 12,6 5,5 55,2 26,7 0% 20% 40% 60% 80% 100% De unde ai reţinut / învăţat mai multe lucruri despre (elevi 15-18 ani) Cultura civică 84,1 9 4,52,4 Competenţă 62 25,7 5,5 6,8 Adevăr 23,9 67,8 3,84,5 Creativitate 65,3 17,9 10,3 6,5 Violenţa 11,1 3,5 78,8 6,6 Şcoala Agresivitate/vulgaritate 18,6 4 64,4 13 Familia M inciuna 28,7 11,5 42,2 17,6 Vedetism 8 4,3 87,1 0,6 Televiziunea Sexualiate 18,7 11,5 64,5 5,3 NS/NR Plăcerile vieţii 14,7 24,9 47,1 13,3 Libertatea de expresie 48,9 25,5 17,6 8 Lipsa de scupule 18,3 5,4 53,2 23,1 0% 20% 40% 60% 80% 100% 23 Familia apare, la prima vedere, ca având cea mai mică influenţă în opinia elevilor asupra valorilor şi anti-valorilor reţinute sau învăţate cu precădere de către acestia Totuşi, valoarea supremă, adevărul, este atribuită familiei El este apreciat de către elevi ca fiind învăţat din familie în proporţie de 61,2%, respectiv 67,8%, surclasând din acest punct de vedere contribuţia celorlalte două instituţii Chiar dacă nu apare pe primul loc, familia mai deţine valori semnificative şi în ceea ce priveşte influenţa elevilor atunci când vorbim de competenţă, creativitate şi libertatea de expresie Şcoala apare ca având cea mai mare influenţă în ceea ce priveşte însuşirea unor valori civice şi socioprofesionale ca: libertatea de expresie (48,9%), creativitatea (65,3%) competenţa (62%); cultura civică (84,1%) Iată valorile pe care elevii le atribuie cu precădere şcolii, ceea ce arată că diversele atacuri la rolul învăţământului şi al şcolii din perspectiva valorilor însuşite de elevi nu par îndreptăţite Şcoala se menţine, astfel, pe primul loc între cele trei instituţii în ceea ce priveşte influenţa pozitivă asupra elevilor Televiziunea apare ca având cea mai mare influenţă în ceea ce priveste însuşirea unor valori şi atitudini „mediatice” precum: vedetismul (87,1%); sexualitatea (64,5%); lipsa de scrupule (53 2%); violenţa (78,8%); plăcerile vieţii (47,1%); agresivitate/vulgaritate (64,4%) Influenţa televiziunii apare ca fiind cea mai complexă şi cel mai mult orientată pe anti- valori Promovarea lor nu este neapărat intenţionată, vizibilitatea negativului fiind mai mare din motive de creştere a audienţei, deci din nevoia de profit comercial Nu trebuie uitat însă că televiziunea promovează cu precadere spectacularul şi modele din viaţă reală, cu accent pe succesul financiar mai mult decât pe cel cultural sau intelectual Accentul cade pe satisfacerea unor exigenţe consumeriste şi mai puţin pe cele socio- educaţionale (şcoala) sau morale (familia) Promovarea de catre televiziune a unor valori (anti- valori) în discordanţă cu şcoala şi familia sunt văzute de unii ca semnale ale unei emancipări culturale Oricum influenţele nu trebuie absolutizate Comportamentul elevilor este influenţat şi de alţi factori Uneori aceştia pot fi mai importanţi De pildă, expresiile vulgare sunt reţinute de către elevi cu precădere de pe stradă şi din anturaj, cele trei instituţii având un rol minor în acest caz 24 Atitudinea elevilor faţă de violenţa transmisă prin emisiunile tv Evaluarea directă a atitudinii elevilor în raport cu actele de violenţă (scene cu bătai, lupte, crime, certuri, etc) vizionate la tv a inclus două dimensiuni: pe de o parte, aprecierea volumului de violenţă transmisă, prin filme, desene animate şi ştiri în raport cu ceea ce elevii consideră că ar fi necesar şi, pe de altă parte evaluarea efectului sau influenţei scenelor de violenţă vizionate la tv , aşa cum sunt ele percepute de către elevii expuşi la acest fenomen mediatic În ceea ce priveşte percepţia volumului sau conţinutului scenelor de violenţă se observă o situaţie diferită pe cele trei tipuri de emisiuni tv , respectiv filme, desene animate şi ştiri Astfel, violenţa din filme este considerată de către 44% din totalul elevilor de 11-18 ani ca fiind cât trebuie şi tot de 44% ca fiind prea multă Doar 9% dintre elevi consideră ca violenţa din filme este prea puţină Procentul de 44% reprezentând elevii care apreciază ca violenţa ficţională din filme este prea multă reprezintă un semnal pozitiv în raport cu conştientizarea efectelor negative ale violenţei ficţionale, chiar dacă această opinie ar putea să fie influenţată de atitudinea populaţiei mature, reflectată adesea chiar în mass-media Concluzii parţiale: Desenele animate ofera ipostaze ale violenţei Din cauza puterii limitate de înţelegere, elevii discern mai greu între fapte şi ficţiune Expunerea frecventă la violenţă poate induce la elevi o insensibilitate la violenţă, iar aceasta insensibilitate favorizează, inevitabil, creşterea agresivităţii De asemenea, consumul de violenţă poate duce la o dependenţă ce determină elevii să caute aceste programe Copiii sunt puternic stimulaţi de imaginile care se perindă cu repeziciune la TV, de zgomotul şi agitaţia permanentă a personajelor din desene animate, încât s-au obişnuit să fie stimulaţi vizual şi auditiv din afară de stimuli puternici Aceşti stimuli determină şi hiperactivitate, care presupune o continuă agitaţie, o uşoară stare de tensiune sau nervozitate care poate fi vizualizată prin mişcarea continuă a mâinilor sau picioarelor Hiperactivitatea este de fapt cauza impulsivităţii şi a irascibilităţii excesive, a lipsei de control interior Mai târziu această hiperactivitate nestopată poate duce la delincvenţă sau comportament antisocial În ce masură este copilul influenţat de înfăţişarea violenţei la televizor, ne spune F S Anderson, care pe parcursul a douazeci de ani a făcut studii care investigau influenţa 25 violenţei TV asupra tendinţelor către agresiune în rândul copiilor Aproximativ trei sferturi din studii arătau că există o asociere între violenţă TV şi agresivitatea copiilor, 20% au arătat că rezultatele nu sunt concludente iar 3% au tras concluzia că urmărirea programelor de televiziune diminuează practic agresivitatea Studii mai recente constată însă o accentuare a comportamentului agresiv al copiilor ca urmare a expunerii la violenţă televizată Un alt studiu a investigat dorinţa copiilor de a-i deranja pe alţi copii după ce au urmărit programe cu conţinut violent Rezultatul a fost şi de această dată pozitiv, ba mai mult s-a demonstrat că o expunere la un desen animat agresiv duce la o sporire a comportamentului agresiv Relevant este însă studiul condus de Stein şi Friedrich(1972) pentru proiectul Surgeon General Au fost investigaţi 97 de preşcolari dintre care unii vizionau programe antisociale, alţii prosociale iar alţii neutre, timp de patru săptămâni Programele antisociale făceau parte din desene animate cu Batman şi Superman, cele prosociale din filmul ,,Vecinii domnului Roger”, iar cele neutre conţineau imagini care nu erau nici violente nici prosociale Observările aveau loc în cadru social şi se notau toate formele de comportament prosocial (ajutor, cooperare, împărţirea lucrurilor), precum şi de comportament antisocial (ceartă, stricarea jucăriilor, pedepsirea) Rezultatele au arătat că acei copii care au vizionat desenele cu Batman şi Superman au devenit şi mai agresivi, iar cei care au vizionat programele prosociale - Vecinii domnului Roger - au fost mai cooperanţi şi mai puţin agresivi David Buckingham, director la Centrul de Studiu al Copiilor, Tinerilor şi Mass-Media din Londra, consideră ca violenţa nu poate fi tratată ca o singură categorie al cărei sens poate fi luat de-a gata, aşa cum se întimplă de cele mai multe ori El a devenit interesat de ceea ce înţeleg copiii atunci când se uită la televizor şi a putut observa că uneori este foarte greu să iţi dai seama ce li se pare copiilor infricoşător sau tulburător A remarcat, de pildă, că „violenţa factuală“ (cea din cadrul ştirilor) este cea care generează anxietate mai degrabă decât cea „ficţională“ S-au făcut studii care au semnalat că expunerea la conţinut violent televizat îi determină pe copii să imite şi să devină mai antisociali sau „violenţi“ Urmare a cercetarilor sale, Buckingham consideră această concluzie cel puţin inadecvată Copiii imită ceea ce văd la televizor, aşa cum imită ceea ce observă la părinţii lor, la prietenii lor, 26 la personajele din cărţi etc Mai mult, Guy Cumberbatch, alt cercetător care a urmărit comportamentul copiilor atunci când se uită la televizor, a constatat că privitorul poate învăţa de la televizor cum să realizeze diverse acte, dar ca să le pună în practică are nevoie de motivaţie Aşadar, bariera care ne opreşte să comitem acte de violenţă este mai degrabă motivaţională decât bazată pe cunoştinţele pe care le putem obţine şi prin intermediul televizorului Multi cercetători sunt de părere că prin mesajele violente media constituie o sursă de stimulare a agresivităţii şi a comportamentelor violente Dr Franck Brady afirma că “expunerea la stimuli agresivi măreşte starea emoţională a individului, care, la rându-i va creşte probabilitatea comportamentului agresiv ”14 Tinerii pot ajunge să creadă ca violenţa este singurul mijloc de a-şi rezolva conflictele Modelul spectacolului violenţei se extinde în toată lumea: S U A exportă cu peste 30% mai multe programe violente decât se consumă în S U A “Violenţa – spune G Gerbner – este un limbaj universal şi atractiv care nu are nevoie de cuvinte ”15 George Comstock a examinat în 1990 216 anchete asupra relaţiei televiziune-violenţă care arată că adolescenţii supuşi continuu la violenţa TV se comportă în mod agresiv datorită faptului că se identifică cu personajele violente El subliniază: “Am creat o cultură a violenţei” Mass-media este considerată, alături de consumul de alcool şi droguri, un factor de risc în manifestarea violenţei Conform cercetării efectuate de Consiliul Naţional al Audiovizualului din România, în programele nationale de televiziune primul loc este deţinut de violenţa fizică urmată de cea verbală Copiii pot fi afectaţi de violenţa emanată din unele filme, mai ales dacă violenţa este promovată de eroul simpatic, cu care elevul se identifică Putem include în lista efectelor negative ale mass-media asupra violenţei următoarele: dezinhibiţia, desensibilizarea faţă de victimă, afectarea operaţionalităţii sistemului cognitiv, învăţarea de tehnici de agresiune De asemenea, mesajul erotic incită imaginaţia copiilor şi contribuie în mod esenţial la o maturizare precoce din punct de vedere sexual Cercetările constată apariţia unor grave tulburări 14 Franck Brady, Raport introductiv la Convenţia internaţională asupra violenţei în media, Manhattan, N Y 2 oct 1994) 15 Idem, p 78 27 din punct de vedere psihologic şi comportamental la copiii şi tinerii care s-au obişnuit cu consumul de materiale erotice Materialele erotice creează dependenţă, în sensul că acestea cer un consum sporit • Se formează o imagine falsă referitor la ceea ce înseamnă dragostea, la ceea ce putem aştepta de la celălalt şi, mai cu seamă, la ceea ce trebuie să dăruim noi înşine • Se naşte obişnuinţa de a considera relaţiile sexuale ca pe un sport ce poate fi practicat cu oricine şi cu orice oportunitate şi de a-l trata pe celălalt ca pe un obiect de satisfacere a plăcerilor egoiste • Scade dorinţa de a întemeia o familie şi de a avea copii • Pentru mulţi apare sentimentul frustrării că nu pot atinge standardele de frumuseţe şi seducţie propuse de cei de pe micul ecran sau cine ştie ce performanţă erotică • Sporeşte violenţa îndreptată împotriva femeilor Comportamentul răzvrătit şi tiranic, atitudinea ironica şi limbajul impertinent promovate pe micul ecran formează nişte tineri egoişti şi individualişti, incapabili să se socializeze normal Iar mesajul publicitar multiplică dorinţele, generează stări de frustrare şi, ca urmare, se constituie într-un factor de stres extrem de nociv pentru dezvoltarea personalităţii copiilor Cap V Concluzii şi redefiniri conceptuale Violenţa (ca exces de forţă şi brutalitate) se poate manifesta faţă de: integritatea fizică (maltratare corporală), integritatea psihică (bruscarea şi alterarea sănătăţii psihice şi intelectuale), integritatea morală (calomnie, acuze nedrepte) şi faţă de identitatea etnică, culturală şi socială Formele pe care le îmbracă violenţa sunt: violenţa fizică (bătaia, războiul); violenţa materială (distrugerea unor bunuri); violenţa morală (nedreptatea, injuria); violenţa privată (făcută de o persoană particulară ); violenţă asupra informaţiei (cenzura unei cărţi, a unui ziar, a unei emisiuni radio şi TV); violenţa indirectă (ordin sau manipularea cuiva pentru a comite violenţe); violenţa publică (făcută de o instituţie) Violenţei i se opune raţiunea (nonviolenţa şi toleranţa) Toleranţa presupune propria hotărâre de a nu interzice („tratează-i pe alţii aşa cum ţi-ar conveni să fii tratat tu însuţi”) 28 Un studiu asupra modului in care copiii si adultii percep drepturile copilului si respectarea acestora este, in acelasi timp, un studiu despre viitorul societatii romanesti Popularizarea si apararea drepturilor copilului nu trebuie vazute exclusiv prin prisma aspectelor umanitare, caritabile, ci mai ales, prin valoarea lor actionala, de constructie a unui viitor mai bun si mai sigur Schimbările survenite în educaţia familială favorizează epidemia hipermodernă a nemulţumirii Educaţia de tip tradiţional şi autoritar a fost înlocuită cu o educaţie psihologizantă, fără obligaţiii şi fără sancţiuni, urmărindu-se înflorirea personalităţii copilului, satisfacerea totală a dorinţelor acestuia, fericirea lui imediată Mai mult decât atât, familia nu- şi mai îndeplineşte în mod corespunzător şi la standardele minime obligatorii funcţia educativă, lasând-o în seama societăţii În condiţiile în care nici şcoala modernă nu mai dă randamentul care i se cere, mass-media a preluat aceste sarcini, dar modul în care şi le îndeplineşte rămân subordonate economicului şi profitului imediat Acest lucru cu atât mai mult cu cât statul, societatea nu consideră necesar implementarea unui set legislativ coerent şi eficient, care să stopeze şi să sancţioneze derapajele pseudoeducaţionale ale mass-mediei Parinţii, uneori, dau calculatorului şi televizorului o utilizare cvasi narcotică pentru copiii lor Este necesară, de aceea, definirea unor criterii axiologice, a unor principii etice asociate noului tip de relaţii specifice societăţii informaţionale, care să ducă la o noua civilizaţie în care tehnologiile informaţionale să contribuie la dezvoltarea personalităţii umane şi nu la degradarea acesteia Drd Paula Virginia ABRAHAM-MARE 29 